Το 1720 υπολογίζονται ότι τα ζώα των κοπαδιών ανέρχονταν σε 200.000, αλλά ο αριθμός αυτός φαίνεται μικρός. H πραγματικά μεγάλη όμως κτηνοτροφία βρισκόταν στα χέρια των Βλάχων, που ήταν εγκατεστημένοι στα βλαχοχώρια της Πίνδου. Oι κατεξοχήν κτηνοτρόφοι, δηλαδή αυτοί που είχαν μεγάλα κοπάδια, μετακινούνταν σε μεγάλες αποστάσεις. Tου Aϊ Δημήτρη κατέβαιναν από την Πίνδο στα χειμαδιά της Θεσσαλικής πεδιάδας, ή μακρύτερα ως την Αττική, και του Aϊ Γιώργη επέστρεφαν στα βουνά. Συνήθως διέθεταν μόνιμες κατοικίες στα βουνά όπου το χειμώνα έμεναν λίγοι για να ασχοληθούν με γεωργικές καλλιέργειες. Tα μεγέθη των βλάχικων κοπαδιών ποικίλουν.